Beleth, poznat i kao Bileth i Bilet, prema demonologiji, trinaesti duh Goecije koji ima zapovjedništvo nad osamdeset i pet legija. Prikazuje ga se kako jaše bijelog konja, a pred njim hodaju glazbenici koji sviraju razne instrumente. Nosi titulu kralja u paklu. Ima sposobnost da potakne ljubav između muškaraca i žena. Teško ga je prizvati, ali ako to čarobnjaku uspije imat će velikih koristi od njega. Kad ga se istjeruje, egzorcira, vrlo je bijesan i grub.